pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” เปิดมหกรรมพลังคุณธรรมยับยั้งการทุจริต
วันศุกร์ที่ 9 ธันวาคม 2559
“ยุติธรรม” เปิดมหกรรมพลังคุณธรรมยับยั้งการทุจริต
โครงการมหกรรมพลังคุณธรรมยับยั้งการทุจริต กระทรวงยุติธรรม
นายธวัชชัย ไทยเขียว รองปลัดกระทรวงยุติธรรม
เป็นประธานเปิดโครงการมหกรรมพลังคุณธรรมยับยั้งการทุจริต กระทรวงยุติธรรม
เพื่อเป็นการเผยแพร่องค์ความรู้ในการป้องกันและปราบปรามการทุจริต
และเป็นการเสริมสร้างคุณธรรม จริยธรรม ในการปฏิบัติราชการให้เป็นที่แพร่หลายในส่วนราชการ
รวมทั้งเป็นการแสดงพลังของหน่วยงานในสังกัดกระทรวงยุติธรรมและภาคีที่เกี่ยวข้อง
เพื่อประกาศเจตนารมณ์ต่อต้านการทุจริตคอรัปชั่น ภายใต้แนวคิด “สุจริตตามรอยพ่อ ขอทําดีเพื่อแผ่นดิน”
โดยมีผู้แทนจากหน่วยงานในสังกัดกระทรวงยุติธรรม
และตัวแทนจากศูนย์ปฏิบัติการต่อต้านการทุจริต จํานวน ๓๕ หน่วยงาน เข้าร่วมประชุม
ณ โรงแรมเบสท์ เวสเทิร์น พลัส แวนด้า แกรนด์
อําเภอปากเกร็ด จังหวัดนนทบุรี
รัฐบาลไทย-ข่าวทำเนียบรัฐบาล-กรุงไทยเครดิตเงินคืนผู้ใช้ QR Code และเป๋าตุง กรุงไทยที่ตลาด BAKA MARKET
วันอังคารที่ 16 มกราคม 2561
กรุงไทยเครดิตเงินคืนผู้ใช้ QR Code และเป๋าตุง กรุงไทยที่ตลาด BAKA MARKET
จากที่ธนาคารได้ร่วมสนับสนุนและเป็นส่วนหนึ่งของงานฟุตบอลประเพณีจุฬาฯ -ธรรมศาสตร์ ครั้งที่ 72 เพื่อร่วมสร้างสีสันและความสนุกสนาน ธนาคารจึงได้จัดโปรโมชั่นพิเศษให้กับร้านค้าต่างๆ และผู้ที่จะมาร่วมงาน BAKA MARKET ในวันที่ 17 – 18 มกราคม นี้
นางอรนุช ศิรประภา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า จากที่ธนาคารได้ร่วมสนับสนุนและเป็นส่วนหนึ่งของงานฟุตบอลประเพณีจุฬาฯ -ธรรมศาสตร์ ครั้งที่ 72 เพื่อร่วมสร้างสีสันและความสนุกสนาน ธนาคารจึงได้จัดโปรโมชั่นพิเศษให้กับร้านค้าต่างๆ และผู้ที่จะมาร่วมงาน BAKA MARKET ในวันที่ 17 – 18 มกราคม นี้ ตั้งแต่เวลา 17.00 น. เป็นต้นไป ซึ่งเป็นตลาดประจํางานฟุตบอลประเพณีจุฬาฯ - ธรรมศาสตร์ ครั้งที่ 72 จัดขึ้นที่บริเวณลานจามจุรีฝั่งคณะวิทยาศาสตร์และลานรื่นรมย์ จุฬาลงกรณ์มหาวิทยาลัย โดยลูกค้าที่ชําระเงินด้วย QR Code ผ่าน KTB netbank ยอดรวมสะสมภายในงานครบ 300 บาทขึ้นไป รับเครดิตเงินคืน 72 บาท รวมทั้งสิ้น 1,000 สิทธิ์ตลอดงาน ส่วนร้านค้า เป๋าตุง กรุงไทย จะได้รับเครดิตเงินคืนจากการรับชําระเงินผ่าน QR Code ตามจริงสูงสุด 300 บาท เมื่อมียอดรวมสะสมตั้งแต่ 50 บาทขึ้นไป จํานวน 1 สิทธิ์ต่อ 1 ร้านค้า นับเป็นอีกหนึ่งโครงการของธนาคารที่เข้าไปในมหาวิทยาลัย เพื่อให้กลุ่มนิสิต นักศึกษาได้สัมผัสและสร้างประสบการณ์การใช้จ่ายในสังคมไร้เงินสด ตามนโยบาย National e-Payment ของรัฐบาล
นอกจากนี้ ภายในงาน BAKA MARKET ธนาคารกรุงไทยได้นําร้านกาแฟชื่อดังมาบริการด้วยโปรโมชั่นพิเศษ ราคาเพียงแก้วละ 4 บาท สําหรับลูกค้าที่ชําระเงินด้วย QR Code ผ่าน KTB netbank รวมทั้งจัดกิจกรรมสร้างความรู้ความเข้าใจเกี่ยวกับการชําระเงินด้วย QR Code และการใช้งานแอปพลิเคชันเป๋าตุง กรุงไทย พร้อมของที่ระลึกจํานวนมาก
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-การประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ (กอช.) ครั้งที่ ๒/๒๕๖๑
วันศุกร์ที่ 11 พฤษภาคม 2561
การประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ (กอช.) ครั้งที่ ๒/๒๕๖๑
การประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ (กอช.) ครั้งที่ ๒/๒๕๖๑
การประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ (กอช.) ครั้งที่ ๒/๒๕๖๑
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในการประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ (กอช.) ครั้งที่ ๒/๒๕๖๑ ในวันศุกร์ที่ ๑๑ พฤษภาคม ๒๕๖๑ เวลา ๐๙.๓๐ น. ณ ห้องประชุม ๔๐๑ ชั้น ๔ อาคารสํานักงานนโยบายและแผนทรัพยากรธรรมชาติและสิ่งแวดล้อม (สผ.) โดยมี นายสมชัย มาเสถียร รองปลัดกระทรวงทรัพยากรธรรมชาติและสิ่งแวดล้อม ปฏิบัติหน้าที่แทนปลัดกระทรวงทรัพยากรธรรมชาติและสิ่งแวดล้อม ทําหน้าที่รองประธานคนที่ ๑ นางขนิษฐา วงศ์วัฒนารัตน์ ผู้เชี่ยวชาญด้านอนุรักษ์พันธุกรรม ปฏิบัติหน้าที่แทนปลัดกระทรวงเกษตรและสหกรณ์ ทําหน้าที่รองประธานคนที่ ๒ นางอัษฎาพร ไกรพานนท์ รองเลขาธิการสํานักงานนโยบายและแผนทรัพยากรธรรมชาติและสิ่งแวดล้อม ทําหน้าที่เลขานุการ พร้อมด้วยกรรมการผู้ทรงคุณวุฒิและกรรมการจากหน่วยงานที่เกี่ยวข้อง เข้าร่วมในการประชุมดังกล่าว
โดยในการประชุมครั้งนี้ ได้มีการพิจารณาเรื่องที่สําคัญ ๕ เรื่อง ดังนี้
๑) การเตรียมการประชุมสมัชชาภาคีอนุสัญญาว่าด้วยความหลากหลายทางชีวภาพสมัยที่ ๑๔ ณ เมืองชาร์ม เอล ชีค สาธารณรัฐอาหรับอียิปต์
๒) การเสนอพื้นที่อนุรักษ์ของประเทศไทยขึ้นทะเบียนเป็นอุทยานมรดกแห่งอาเซียนแห่งใหม่
๓) ความก้าวหน้าการจัดทํา (ร่าง) พระราชบัญญัติความหลากหลายทางชีวภาพ พ.ศ. ....
๔) ความก้าวหน้าการจัดทําคลังข้อมูลความหลากหลายทางชีวภาพ และ
๕) (ร่าง) บันทึกความเข้าใจระหว่างกรมป่าไม้และศูนย์วิจัยวิทยาศาสตร์การเกษตรนานาชาติแห่งประเทศญี่ปุ่น (ร่าง) แผนปฏิบัติงาน พ.ศ. ๒๕๕๙ - ๒๕๖๔ เรื่อง วนวัฒนวิธีที่มีศักยภาพเพื่อส่งเสริมการปลูกสวนป่าสัก และ (ร่าง) ข้อตกลงการใช้ตัวอย่างชีวภาพ
ทั้งนี้ ได้มีเรื่องอื่นๆ ที่นําเสนอในที่ประชุมคือ ๑) ผลการประชุมคณะกรรมการบริหารอนุสัญญาว่าด้วยพื้นที่ชุ่มน้ํา ครั้งที่ ๕๔ ณ สมาพันธรัฐสวิส และ ๒) การจัดประชุมวิชาการ ประจําปี พ.ศ. ๒๕๖๑ : ๒๕ ปี ความหลากหลายทางชีวภาพ
รัฐบาลไทย-ข่าวทำเนียบรัฐบาล-มท.3 ลุยโคราช-ขอนแก่น ตรวจเยี่ยมด่านคัดกรองโควิด-19 ให้กำลังใจเจ้าหน้าที่ผู้ปฏิบัติงาน พร้อมกำชับการปฏิบัติหน้าที่ [กระทรวงมหาดไทย]
วันพฤหัสบดีที่ 16 เมษายน 2563
มท.3 ลุยโคราช-ขอนแก่น ตรวจเยี่ยมด่านคัดกรองโควิด-19 ให้กําลังใจเจ้าหน้าที่ผู้ปฏิบัติงาน พร้อมกําชับการปฏิบัติหน้าที่ [กระทรวงมหาดไทย]
มท.3 ลุยโคราช-ขอนแก่น ตรวจเยี่ยมด่านคัดกรองโควิด-19 ให้กําลังใจเจ้าหน้าที่ผู้ปฏิบัติงาน พร้อมกําชับการปฏิบัติหน้าที่
วันนี้ (16 เม.ย. 2563) เวลา 10.00 น.ดร.ทรงศักดิ์ ทองศรี รัฐมนตรีช่วยว่าการกระทรวงมหาดไทย (มท.3) ลงพื้นที่ตรวจเยี่ยมด่านตรวจคัดกรองโควิด-19 อําเภอปากช่อง จังหวัดนครราชสีมา พร้อมมอบสิ่งของที่จําเป็นในการปฏิบัติหน้าที่ให้แก่เจ้าหน้าที่อาทิ เจลแอลกอฮอล์ สเปรย์แอลกอฮอล์ หน้ากากอนามัย และน้ําดื่มบรรจุขวด โดยมี ว่าที่ร้อยตรี อภินันท์ เผือกผ่อง รองผู้ว่าราชการจังหวัดนครราชสีมา พร้อมด้วยข้าราชการ บุคลากรทางการแพทย์ กํานัน ผู้ใหญ่บ้าน องค์กรปกครองส่วนท้องถิ่น เจ้าหน้าที่การประปาส่วนภูมิภาค และเจ้าหน้าที่ผู้มีส่วนเกี่ยวข้อง ให้การต้อนรับ
โดยดร.ทรงศักดิ์ ทองศรี ได้กําชับการปฏิบัติหน้าที่ ให้เป็นไปตามประกาศสถานการณ์ฉุกเฉิน และมาตรการของทางรัฐบาล การสร้างความรู้ ความเข้าใจแก่ประชาชนผู้ใช้ทางสัญจร ให้คําแนะนําควรรู้ควรปฏิบัติ โดยเน้นย้ําใช้กลไกท้องที่ ท้องถิ่น ในการดําเนินงาน พร้อมให้กําลังใจเจ้าหน้าที่ที่ปฏิบัติหน้าที่ได้อย่างเข้มแข็ง เสียสละความสุขส่วนตัว เพื่อส่วนรวมภายใต้สถานการณ์การแพร่ระบาดของโรคติดต่อ และหวังว่าจะกลับเข้าสู่สถานการณ์ปกติโดยเร็ว
จากนั้น ในเวลา 12.30 น. ดร.ทรงศักดิ์ ทองศรี และคณะ ลงพื้นที่ตรวจเยี่ยมด่านตรวจควบคุมการแพร่ระบาดโรคโควิด- 19 บริเวณถนนมิตรภาพ ขาเข้า อําเภอพล จังหวัดขอนแก่นโดยมี ดร.สมศักดิ์ จังตระกุล ผู้ว่าราชการจังหวัดขอนแก่น และคณะให้การต้อนรับและรายงานสรุปข้อมูลการดําเนินการควบคุมการแพร่ระบาดโรคโควิด-19 ในพื้นที่จังหวัดขอนแก่น
โอกาสนี้ดร.ทรงศักดิ์ ทองศรี ได้กล่าวชื่นชมในการปฏิบัติหน้าที่ของบุคลากรในพื้นที่จังหวัดขอนแก่นที่ได้ดําเนินการคัดกรอง สุขภาพประชาชน เพื่อป้องกันการแพร่ระบาดของเชื้อได้เป็นอย่างดี ซึ่งต้องอาศัยความร่วมมือของพี่น้องประชาชนทุกภาคส่วน ภายใต้การบูรณาการการทํางานร่วมกันระหว่างภาครัฐ ภาคเอกชน ภาคประชาชน และบุคลากรทางการแพทย์และสาธารณสุข รวมทั้งต้องอาศัยความร่วมมือของพี่น้องประชาชนทุกภาคส่วน เพื่อสื่อสารทําความเข้าใจ ซึ่งกันและกันในการดําเนินการของภาครัฐ เพื่อเป็นการป้องกันไม่ให้เกิดการแพร่ระบาดของเชื้อโรคโควิด-19 และขอให้พี่น้องประชาชนได้ติดตามข้อมูลข่าวสารจากการแถลงข่าวจากภาครัฐเป็นสําคัญเกี่ยวกับการช่วยเหลือเยียวยาประชาชนในทุกภาคส่วน เพื่อความเข้าใจที่ถูกต้องตรงกัน
ดร.ทรงศักดิ์ ทองศรี เน้นย้ําว่า รัฐบาลมีความห่วงใยในปัญหาของพี่น้องประชาชนและได้ดําเนินการแก้ปัญหาในด้านต่าง ๆ รวมถึงปัญหาด้านเศรษฐกิจ ภายใต้หลักการ“เราไม่ทิ้งกัน”รวมทั้งได้กําชับ เจ้าหน้าที่ให้ปฏิบัติงานอย่างเคร่งครัดรัดกุม เพื่อให้การแพร่ระบาดของโรคลดน้อยลงให้มากที่สุด ภายใต้หลักเกณฑ์ ข้อกําหนดในภาพรวมทั่วประเทศ ภายใต้ พ.ร.ก.ฉุกเฉิน และตามบริบทของพื้นที่แต่ละจังหวัดเพื่อเป็นหลักในการดําเนินการ ให้บรรลุผลโดยมีผู้ว่าราชการจังหวัดแต่ละจังหวัด เป็นหลักในการแก้ปัญหาในแต่ละพื้นที่
#ก้าวไปด้วยกัน
#ไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-'ว​ราวุธ'​ มอบนโยบายองค์การบริหารจัดการก๊าซเรือนกระจก
วันพฤหัสบดีที่ 12 มีนาคม 2563
'ว​ราวุธ'​ มอบนโยบายองค์การบริหารจัดการก๊าซเรือนกระจก
นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ ตรวจเยี่ยมให้กําลังใจพร้อมมอบนโยบายการดําเนินงานองค์การบริหารจัดการก๊าซเรือนกระจก​ (องค์การมหาชน)
'ว​ราวุธ'​ มอบนโยบายองค์การบริหารจัดการก๊าซเรือนกระจก
วันที่ 11 มีนาคม 2563 ​เวลา​ 13.30 น. นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ ตรวจเยี่ยมให้กําลังใจพร้อมมอบนโยบายการดําเนินงานองค์การบริหารจัดการก๊าซเรือนกระจก​ (องค์การมหาชน)​ โดยมี​ นายยุทธพล​ อังกินันทน์​ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม​ นายธเนศพล​ ธนบุณยวัฒน์​ เลขานุการรัฐมนตรีว่าการกระทรวงทรัพยากรและสิ่งแวดล้อม​ และนายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ ร่วมติดตามการตรวจราชการในครั้งนี้ด้วย
ในการนี้​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ ได้มอบนโยบาย และแนวทางการดําเนินงานแก่ผู้บริหารองค์การบริหารจัดการก๊าซเรือนกระจก​ (องค์การมหาชน)​ สรุปดังนี้
1.​ ปัจจุบัน​ บทบาท ขององค์การบริหารก๊าซเรือนกระจก จะมีความสําคัญมากขึ้นๆ จะทําอย่างไรให้ภาพขององค์กร เป็นที่รู้จักอย่างแพร่หลายในประเทศไทย
2.​ การทําความเข้าใจกับพี่น้องประชาชน เรื่องก๊าซเรือนกระจก เรื่องการลดการเผา เป็นสิ่งที่สําคัญ ความสัมพันธ์ระหว่างองค์กรของเรากับประชาชน​ จะทําอย่างไรที่เราจะสื่อสารให้ประชาชนเข้าใจ การทํางาน ต้องให้ประชาชนมีส่วนร่วม
3.​ เนื้อหางานขององค์การบริหารก๊าซเรือนกระจก ต้องใช้ความร่วมมือ จากหน่วยงานต่างๆ ที่จะควบคุมการใช้ ควบคุมการผลิต ให้เป็นไปตามเป้าหมายที่เราตั้งเอาไว้ ต้องขอความร่วมมือ จากหน่วยงานที่เกี่ยวข้อง หน่วยงาน ที่มีบทบาทและความสําคัญ ที่เข้าถึงพี่น้องประชาชน ประเมินการทํางานที่ผ่านมาของเรา ใช้กระทรวงต่างๆ​ ให้เป็นประโยชน์ เช่น กระทรวงพลังงาน กระทรวงเกษตร กระทรวงอุตสาหกรรม
4.​ การทําคาร์บอนเครดิต จะทําอย่างไร วิธีการไหน ให้ชาวบ้านเข้าใจดีที่สุด
โดย​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติ​และ​สิ่ง​แวดล้อม​ ได้ให้ข้อคิดว่า​ "ก่อนที่ธรรมชาติจะลงโทษมากกว่านี้​ จะทําอย่างไรที่จะลดก๊าซเรือนกระจกลงได้"
รัฐบาลไทย-ข่าวทำเนียบรัฐบาล-รมว.พม. เปิดอบรม “อพม.ใหม่” รุ่นที่ 2 มุ่งสร้างเครือข่ายด้านคนพิการและผู้สูงอายุ รวมทั้งการต่อต้านทุจริต
วันพุธที่ 18 ธันวาคม 2562
รมว.พม. เปิดอบรม “อพม.ใหม่” รุ่นที่ 2 มุ่งสร้างเครือข่ายด้านคนพิการและผู้สูงอายุ รวมทั้งการต่อต้านทุจริต
รมว.พม. เปิดอบรม “อพม.ใหม่” รุ่นที่ 2 มุ่งสร้างเครือข่ายด้านคนพิการและผู้สูงอายุ รวมทั้งการต่อต้านทุจริต
วันนี้ (18 ธ.ค. 62) เวลา 09.15 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดโครงการอบรม “อพม.ใหม่” เชี่ยวชาญด้านคนพิการและผู้สูงอายุ และเป็นเครือข่ายต่อต้านการทุจริตและประพฤติมิชอบ รุ่นที่ 2 โดยมีประชาชนทั่วไปที่มีจิตอาสา และสนใจเข้าร่วมเป็นอาสาสมัครพัฒนาสังคมและความมั่นคงของมนุษย์ (อพม.) จํานวน 150 คน เข้าร่วมอบรม ณ ห้องประชุมชั้น 2 กรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) เป็นหน่วยงานหลักในการส่งเสริมและสนับสนุนให้อาสาสมัครพัฒนาสังคมและความมั่นคงของมนุษย์ (อพม.) ขับเคลื่อนงานด้านการส่งเสริมการจัดสวัสดิการสังคมและการพัฒนาสังคม ด้วยการชี้เป้า เฝ้าระวัง ประสาน ส่งต่อ และช่วยเหลือผู้ประสบปัญหาสังคม ทั้งเด็ก เยาวชน คนพิการ ผู้สูงอายุ คนไร้ที่พึ่ง คนขอทาน และผู้ด้อยโอกาสทางสังคม ซึ่ง อพม. เป็นกลไกสําคัญในการขับเคลื่อนงานของกระทรวง พม. ในระดับพื้นที่ ตามระเบียบกระทรวง พม. ว่าด้วยอาสาสมัครพัฒนาสังคมและความมั่นคงของมนุษย์ พ.ศ. 2557 และปี 2559 มีการขับเคลื่อนนโยบายการบูรณาการงานอาสาสมัครให้เป็นหนึ่งเดียว ภายใต้นโยบาย "อ. เดียว" ที่ให้อาสาสมัครพัฒนาสังคมและความมั่นคงของมนุษย์ช่วยเหลือคนพิการ (อพมก.) และอาสาสมัครดูแลผู้สูงอายุ (อผส.) เป็นอาสาสมัครพัฒนาสังคมและความมั่นคงของมนุษย์ (อพม.) ทํางานร่วมกันอย่างเป็นรูปธรรม
นายจุติ กล่าวต่อไปว่า สําหรับโครงการอบรม “อพม.ใหม่ เชี่ยวชาญด้านคนพิการและผู้สูงอายุ และเป็นเครือข่ายต่อต้านการทุจริตและประพฤติมิชอบ” ประจําปีงบประมาณ 2563 จัดขึ้นเพื่ออบรมให้ความรู้กับประชาชนทั่วไปที่มีจิตอาสา และสนใจเข้าร่วมเป็น อพม. ซึ่งในระยะแรก มีการดําเนินการอบรม 6 รุ่นๆ ละ 150 คน รวมทั้งสิ้น 900 คน ซึ่งการอบรมครั้งนี้ นับเป็นรุ่นที่ 2 ที่มีการอบรมรวม 2 วัน ประกอบด้วย วันแรก เป็นการอบรม ให้ความรู้ ความเข้าใจพื้นฐานในการปฏิบัติหน้าที่ อพม. ได้แก่ แนวคิดและอุดมการณ์งานอาสาสมัครการต่อต้านการทุจริตหลักการสังคมสงเคราะห์สําหรับอาสาสมัคร และเทคนิคการปฏิบัติงาน อพม. รวมถึงเทคนิคการถอดบทเรียนการทํางาน และการเขียนรายงาน และวันที่สอง มีการให้ความรู้ด้านสิทธิและการให้ความช่วยเหลือแก่คนพิการและผู้สูงอายุ ทั้งนี้ เมื่อผู้เข้าร่วมโครงการผ่านการอบรมครั้งนี้ จะเป็น อพม. ที่สามารถปฏิบัติหน้าที่ได้อย่างมีศักยภาพ ตลอดจนมีความรู้และความชํานาญที่หลากหลาย ในการดูแลและเฝ้าระวังทางสังคมสําหรับผู้พิการและผู้สูงอายุ อีกทั้งเป็นเครือข่ายต่อต้านการทุจริตและประพฤติมิชอบในสังคม
นายจุติ กล่าวเพิ่มเติมว่า กระทรวง พม. จะมี อพม. ที่เป็นหนึ่งเดียว ด้วยการรวมกันของ อพม. อพมก. และ อผส. นับเป็นพลังสําคัญในการให้ความช่วยเหลือประชาชนทุกกลุ่มเป้าหมายที่ประสบปัญหาทางสังคม และเข้ามาร่วมเป็นส่วนหนึ่งของงาน "จิตอาสา" เพื่อการช่วยเหลือสังคม อีกทั้งร่วมกันสืบสาน รักษา ต่อยอด และสร้างสุขให้กับประชาชนในสังคม ภายใต้แนวคิด "เราทําความดีด้วยหัวใจ" และเป็น "อพม. ที่มีหัวใจ ผู้ให้" โดยมีเป้าหมายเดียวกัน คือ "สังคม ปันความสุข"
รัฐบาลไทย-ข่าวทำเนียบรัฐบาล-กสร.เผยปี 60 ข้อเรียกร้องข้อขัดแย้งลดลง ลูกจ้างได้สิทธิประโยชน์กว่า 4 หมื่นล้าน
วันศุกร์ที่ 10 พฤศจิกายน 2560
กสร.เผยปี 60 ข้อเรียกร้องข้อขัดแย้งลดลง ลูกจ้างได้สิทธิประโยชน์กว่า 4 หมื่นล้าน
กรมสวัสดิการและคุ้มครองแรงงาน เผย ปี 2560 สถานการณ์แรงงานสัมพันธ์ดีขึ้น ข้อเรียกร้อง ข้อขัดแย้ง ผละงาน นัดหยุดงานลดลง ลูกจ้างได้สิทธิประโยชน์กว่า 4 หมื่นล้าน ส่งผลดีต่อการลงทุน
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน รักษาราชการอธิบดีกรมสวัสดิการ และคุ้มครองแรงงาน (กสร.) เปิดเผยว่า สถานการณ์ด้านแรงงานสัมพันธ์ของปีงบประมาณ 2560 ที่ผ่านมา (1 ตุลาคม 2559 – 30 กันยายน 2560) มีแนวโน้มลดลงเมื่อเทียบกับช่วงเวลาเดียวกันของปี 2559 โดยมีสถานประกอบกิจการยื่นข้อเรียกร้องในปี 2560 จํานวน 522 แห่ง เปรียบเทียบกับปี 2559 ที่มี 524 แห่ง ขณะที่ ข้อขัดแย้งปี 2560 จํานวน 132 แห่ง ปี 2559 มี 156 แห่ง การผละงาน ปี 2560 มี 9 แห่ง ปี 2559 มี 10 แห่ง และการปิดงานปี 2560 มี 2 แห่ง ปี 2559 มี 4 แห่ง ขณะที่การนัดหยุดงานในปี 2559 มี 1 ครั้ง แต่ไม่มีการนัดหยุดงานในปี 2560 ทั้งนี้ ส่วนใหญ่เกิดขึ้นในสถานประกอบกิจการที่อยู่ในพื้นที่เฝ้าระวัง อาทิ กรุงเทพมหานคร สมุทรปราการ ชลบุรี ระยอง และปทุมธานี เป็นต้น
นายอนันต์ชัย กล่าวต่อไปว่า สําหรับข้อพิพาทแรงงานในปี 2560 มีจํานวน 102 แต่ปี 2559 มีเพียง 99 แห่ง โดยส่วนใหญ่เป็นประเด็นเรื่องเงินโบนัส การปรับค่าจ้าง และสวัสดิการ โดยเกิดขึ้นในสถานประกอบกิจการประเภทผลิตชิ้นส่วนและอุปกรณ์ประกอบยานยนต์และเครื่องยนต์มากที่สุด ถึงแม้ว่าข้อพิพาทแรงงาน มีจํานวนเพิ่มขึ้นแต่ก็สามารถยุติได้โดยไม่ยืดเยื้อและลูกจ้างได้รับสิทธิประโยชน์เพิ่มขึ้น เป็นเงิน 41,365 ล้านบาท ซึ่งการที่สถานการณ์ด้านแรงงานสัมพันธ์ดีขึ้นเนื่องจากการติดตามเฝ้าระวังสถานการณ์อย่างใกล้ชิด และมุ่งเน้นการทํางานเชิงรุกโดยการส่งเสริมการบริหารแรงงานสัมพันธ์ด้วยระบบทวิภาคีที่เข้มแข็ง ทําให้นายจ้าง ลูกจ้างสามารถดําเนินการบริหารจัดการแรงงานสัมพันธ์ที่มีประสิทธิภาพมากขึ้น และได้เรียนรู้ผลกระทบและความเสียหายที่เกิดจากความขัดแย้งร่วมกัน และใช้การเจรจาต่อรองเพื่อให้เกิดผลประโยชน์ร่วมกันภายใต้กรอบของกฎหมาย ซึ่งส่งผลดีต่อการลงทุนในภาพรวมของประเทศด้วย
รัฐบาลไทย-ข่าวทำเนียบรัฐบาล-ทส. ประชุมผู้บริหารกระทรวงทรัพยากรธรรมชาติและสิ่งแวดล้อม ครั้งที่ 1/2563
วันอังคารที่ 7 มกราคม 2563
ทส. ประชุมผู้บริหารกระทรวงทรัพยากรธรรมชาติและสิ่งแวดล้อม ครั้งที่ 1/2563
ทส. ประชุมผู้บริหารกระทรวงทรัพยากรธรรมชาติและสิ่งแวดล้อม ครั้งที่ 1/2563
ทส. ประชุมผู้บริหารกระทรวงทรัพยากรธรรมชาติและสิ่งแวดล้อม ครั้งที่ 1/2563
วานนี้ (6 มกราคม 2563) เวลา 16.00 น. ณ ห้องประชุม 202 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมผู้บริหารกระทรวงทรัพยากรธรรมชาติและสิ่งแวดล้อม ครั้งที่ 1/2563 โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูง ข้าราชการ ในสังกัดกระทรวงฯ เข้าร่วมประชุมฯ หารือเรื่องการป้องกันและแก้ไขปัญหาภัยแล้ง การป้องกันและแก้ไขปัญหาหมอกควันและไฟป่ารวมถึงคุณภาพอากาศในกรุงเทพ ปริมณฑล และจังหวัดอื่น ๆ (PM2.5) การดําเนินการเพื่อลดใช้พลาสติก การจัดที่ดินทํากินให้ชุมชน และการเตรียมการเพื่อดําเนินกิจกรรม “ของขวัญวันเด็ก ทส. ปี 2563”
รัฐบาลไทย-ข่าวทำเนียบรัฐบาล-นายกรัฐมนตรีมอบปะการังเทียมแก่ชุมชนชายฝั่งระนอง
วันอังคารที่ 21 สิงหาคม 2561
นายกรัฐมนตรีมอบปะการังเทียมแก่ชุมชนชายฝั่งระนอง
นายกรัฐมนตรีมอบปะการังเทียมแก่ชุมชนชายฝั่ง ในโอกาสที่เดินทางมาตรวจราชการจังหวัดระนอง และจังหวัดชุมพร และประชุมคณะรัฐมนตรีอย่างเป็นทางการนอกสถานที่ ครั้งที่ 6/2561
นายกรัฐมนตรีมอบปะการังเทียมแก่ชุมชนชายฝั่ง ในโอกาสที่เดินทางมาตรวจราชการจังหวัดระนอง และจังหวัดชุมพร และประชุมคณะรัฐมนตรีอย่างเป็นทางการนอกสถานที่ ครั้งที่ 6/2561
กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง ได้ดําเนินโครงการจัดทําและวางปะการังเทียมเพื่อฟื้นฟูแนวปะการังธรรมชาติ เพิ่มแหล่งท่องเที่ยวดําน้ําลึกและปัองกันการบุกรุกทําลายระบบนิเวศทรัพยากรทางทะเลและชายฝั่ง ปี2561 พื้นที่จังหวัดระนอง โดยวานนี้(20 สิงหาคม 61)อธิบดีกรมทรัพยากรทางทะเลและชายฝั่ง (นายจตุพร บุรุษพัฒน์) ได้ส่งมอบปะการังเทียมจําลอง ให้แก่นายกรัฐมนตรี (พลเอก ประยุทธ์ จันทร์โอชา)เพื่อนําไปส่งมอบให้แก่ผู้แทนประชาชนตําบลเกาะพยาม อําเภอเมือง และผู้แทนประชาชนตําบลกําพวน อําเภอสุขสําราญ จังหวัดระนอง โดยมีรัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์)ร่วมเป็นสักขีพยานณ ท่าเรือระนอง บ้านเขานางหงส์ ตําบลปากน้ํา อําเภอเมือง จังหวัดระนอง ทั้งนี้ ได้มีการกําหนดวางปะการังเทียมในพื้นที่จังหวัดระนอง2 แห่ง คือ ในพื้นที่ตําบลเกาะพยาม อําเภอเมือง จํานวน 1,016 แท่ง และในพื้นที่ตําบลกําพวน อําเภอสุขสําราญ จํานวน 816 แท่ง
โอกาสนี้ นายกรัฐมนตรี (พลเอก ประยุทธ์ จันทร์โอชา) ได้ให้ความสําคัญกับประเด็นดังต่อไปนี้ จังหวัดระนอง
1. การส่งเสริมการท่องเที่ยวจังหวัดระนองให้เป็นเมืองท่องเที่ยวเชิงสุขภาพ พร้อมทั้งการส่งเสริมแพทย์ทางเลือกโดยการบําบัดและฟื้นฟูสุขภาพแบบดุลยภาพบําบัดด้วยน้ําพุร้อนตามธรรมชาติ
2. การผลักดันท่าเรือระนองเป็นศูนย์กลางการค้าและโลจิสติกส์ชายแดนฝั่งอันดามันเพื่อรองรับ IMT-GT และกลุ่มความร่วมมือทางเศรษฐกิจในภูมิภาคอ่าวเบงกอล เนื่องจากที่ตั้งทางภูมิศาสตร์ที่เป็นจุดศูนย์กลางเชื่อมโยง เส้นทางคมนาคมทั้งทางบก ทางรถไฟ ทางอากาศ และท่าเรือ
3. การรักษาฟื้นฟูทรัพยากรธรรมชาติทางทะเลโดยการใช้ปะการังเทียมเพื่อเป็นแหล่งพักอาศัย แหล่งอาหาร และแหล่งสืบพันธุ์ของสัตว์น้ํา อันจะเป็นการฟื้นฟูความอุดมสมบูรณ์ของทรัพยากรสัตว์น้ําตามธรรมชาติ
รัฐบาลไทย-ข่าวทำเนียบรัฐบาล-การประชุมคณะกรรมการวัตถุอันตราย ครั้งที่ ๔๑-๙/๒๕๖๒ วันที่ ๒๒ ตุลาคม ๒๕๖๒ เรื่อง กระทรวงเกษตรและสหกรณ์เสนอให้ปรับวัตถุอันตรายพาราควอต ไกลโฟเซต และคลอร์ไพริฟอส จากวัตถุอันตรายชนิดที่
วันอังคารที่ 22 ตุลาคม 2562
การประชุมคณะกรรมการวัตถุอันตราย ครั้งที่ ๔๑-๙/๒๕๖๒ วันที่ ๒๒ ตุลาคม ๒๕๖๒ เรื่อง กระทรวงเกษตรและสหกรณ์เสนอให้ปรับวัตถุอันตรายพาราควอต ไกลโฟเซต และคลอร์ไพริฟอส จากวัตถุอันตรายชนิดที่
การประชุมคณะกรรมการวัตถุอันตรายในวันนี้ ได้มีการพิจารณาเรื่องที่กระทรวงเกษตรและสหกรณ์เสนอให้มีการพิจารณาปรับวัตถุอันตรายพาราควอต คลอร์ไพริฟอส และไกลโฟเซต ณ กระทรวงอุตสาหกรรม
การประชุมคณะกรรมการวัตถุอันตรายในวันนี้ ได้มีการพิจารณาเรื่องที่กระทรวงเกษตรและสหกรณ์เสนอให้มีการพิจารณาปรับวัตถุอันตรายพาราควอต คลอร์ไพริฟอส และไกลโฟเซต ในความรับผิดชอบของกรมวิชาการเกษตร จากวัตถุอันตรายชนิดที่ ๓ ให้เป็นวัตถุอันตรายชนิดที่ ๔ โดยให้มีผลตั้งแต่วันที่ ๑ ธันวาคม ๒๕๖๒ เป็นต้นไป
คณะกรรมการฯ ได้มีการพิจารณาข้อมูล ประกอบด้วย ผลการดําเนินการของกระทรวงเกษตรและสหกรณ์ที่ได้นําบัญชานายกรัฐมนตรีไปดําเนินการ โดยมีการแต่งตั้งคณะทํางานพิจารณา และกระทรวงเกษตรและสหกรณ์รายงานว่าได้มีการพิจารณาข้อมูลวิธีการและสารทางเลือกในการจัดการวัชพืช ต้นทุนของวิธีการและสารทางเลือก ข้อมูลสารทดแทนสารคลอร์ไพริฟอส ปริมาณสารที่คงเหลือ ณ ปัจจุบัน ซึ่งกระทรวงเกษตรและสหกรณ์เห็นว่าสามารถบริหารจัดการเพื่อไม่ให้เกิดปัญหาในการปฏิบัติได้ หากยกเลิกการใช้วัตถุอันตรายทั้ง ๓ รายการ และผู้แทนหน่วยงานของกระทรวงสาธารณสุข ได้นําเสนอข้อมูลความเป็นอันตราย และข้อมูลการตรวจสอบเฝ้าระวังสารตกค้างในสินค้าเกษตรในท้องตลาด นอกจากนี้ คณะกรรมการฯ ยังได้นําข้อมูลและข้อเสนอที่ได้รับจากภาคส่วนต่างๆ ซึ่งมีทั้งส่วนที่ต้องการให้ยกเลิกการใช้ และส่วนที่ไม่เห็นด้วยหากจะยกเลิกการใช้ มาพิจารณาในที่ประชุมด้วย
คณะกรรมการฯ ได้มีการลงมติแบบเปิดเผย เช่นเดียวกับทุกครั้งที่มีการลงมติ ผลการลงมติคือ
พาราควอต
ยกเลิกการใช้ภายในวันที่ ๑ ธันวาคม ๒๕๖๒ จํานวน ๒๐ คน
ยกเลิกการใช้ในวันที่ ๑ ธันวาคม ๒๕๖๔ จํานวน ๑ คน
จํากัดการใช้ จํานวน ๕ คน
ไกลโฟเซต
ยกเลิกการใช้ จํานวน ๑๙ คน จํากัดการใช้ จํานวน ๗ คน
คลอร์ไพริฟอส
ยกเลิกการใช้ จํานวน ๒๒ คน จํากัดการใช้ จํานวน ๔ คน
มติที่ประชุมเห็นชอบตามที่กระทรวงเกษตรและสหกรณ์เสนอให้ปรับวัตถุอันตรายพาราควอต คลอร์ไพริฟอส และไกลโฟเซต ที่อยู่ในความรับผิดชอบของกรมวิชาการเกษตร จากวัตถุอันตรายชนิดที่ ๓ ให้เป็นวัตถุอันตรายชนิดที่ ๔ โดยให้มีผลตั้งแต่วันที่ ๑ ธันวาคม ๒๕๖๒ โดยมอบหมายให้กรมวิชาการเกษตรไปดําเนินการยกร่างประกาศกระทรวงว่าด้วยบัญชีรายชื่อวัตถุอันตราย จัดให้มีการรับฟังความคิดเห็น แล้วเสนอคณะกรรมการฯ เพื่อพิจารณาให้ความเห็นในการประชุมครั้งต่อไป ทั้งนี้ ได้ขอให้กรมวิชาการเกษตรไปพิจารณาระยะเวลา ความเหมาะสมในการบริหารจัดการวัตถุอันตรายที่ยังคงเหลืออยู่หลังจากประกาศมีผลบังคับใช้ โดยคํานึงถึงผลกระทบต่อผู้เกี่ยวข้อง เช่น เกษตรกร หรือร้านจําหน่าย เป็นต้น โดยให้รับรองมติในที่ประชุม #กระทรวงอุตสาหกรรม #คณะกรรมการวัตถุอันตราย #พาราควอต
รัฐบาลไทย-ข่าวทำเนียบรัฐบาล-ผู้ได้รับเชื้อไวรัสโควิด-19 จะแสดงอาการป่วยทันทีเลยหรือไม่ ??
วันอาทิตย์ที่ 29 มีนาคม 2563
ผู้ได้รับเชื้อไวรัสโควิด-19 จะแสดงอาการป่วยทันทีเลยหรือไม่ ??
แสดงอาการทันทีหรือเปล่านะ
Q : ผู้ได้รับเชื้อไวรัสโควิด-19 จะแสดงอาการป่วยทันทีเลยหรือไม่ ??
A : ไม่ทันที เพราะไวรัสโควิด-19 มีระยะฟักตัว อยู่ที่ประมาณ 2-14 วัน โดยพบว่าบางราย อาจไม่พบข้อบ่งชี้อาการป่วยที่สามารถสังเกตเห็นได้
รัฐบาลไทย-ข่าวทำเนียบรัฐบาล-พาณิชย์ผลักดันการใช้น้ำมันปาล์มดิบส่วนเกินในการผลิตกระแสไฟฟ้า เพื่อยกระดับราคาผลปาล์มน้ำมันให้เกษตรกรชาวสวนปาล์ม
วันพฤหัสบดีที่ 28 กุมภาพันธ์ 2562
พาณิชย์ผลักดันการใช้น้ํามันปาล์มดิบส่วนเกินในการผลิตกระแสไฟฟ้า เพื่อยกระดับราคาผลปาล์มน้ํามันให้เกษตรกรชาวสวนปาล์ม
นางสาวชุติมา  บุณยประภัศร รัฐมนตรีช่วยว่าการกระทรวงพาณิชย์ เปิดเผยว่า กระทรวงพาณิชย์ ได้ผลักดันความช่วยเหลือเกษตรกรชาวสวนปาล์มน้ํามันที่ประสบปัญหาราคาผลปาล์มน้ํามันตกต่ํา
อันเป็นผลกระทบจากปริมาณผลผลิตผลปาล์มน้ํามันที่เพิ่มขึ้นไม่น้อยกว่า 8% ทําให้ปริมาณสต็อกน้ํามันปาล์มดิบในระบบเพิ่มขึ้น โดยได้เสนอคณะรัฐมนตรีพิจารณาอนุมัติงบประมาณ งบกลาง จํานวน 525 ล้านบาท เมื่อวันที่ 20 พฤศจิกายน 2561 เพื่อใช้ในการปรับสมดุลน้ํามันปาล์มในประเทศ โดยให้การไฟฟ้าฝ่ายผลิตแห่งประเทศไทย (กฟผ.) รับซื้อน้ํามันปาล์มดิบส่วนเกิน จํานวน 160,000 ตัน ในราคากิโลกรัมละ 18 บาท นําไปเป็นเชื้อเพลิงในการผลิตกระแสไฟฟ้าที่โรงไฟฟ้าบางปะกง จังหวัดฉะเชิงเทรา
กระทรวงพาณิชย์ได้จัดหาน้ํามันปาล์มดิบให้แก่ กฟผ. เพื่อใช้ในการผลิตกระแสไฟฟ้าดังกล่าว โดยเปิดรับสมัครผู้ประสงค์จําหน่ายน้ํามันปาล์มดิบให้แก่ กฟผ. ตั้งแต่วันที่ 2 มกราคม 2562 เป็นต้นมา ความคืบหน้าล่าสุด มีผู้ผ่านเกณฑ์คุณสมบัติได้รับการคัดเลือกให้เป็นผู้จําหน่ายน้ํามันปาล์มดิบให้แก่ กฟผ. แล้ว จํานวน 125,000 ตัน หรือร้อยละ 78 ของเป้าหมาย และเพื่อดูดซับน้ํามันปาล์มดิบส่วนเกินให้ครบตามเป้าหมาย 160,000 ตัน ได้ขยายระยะเวลารับสมัครถึงวันที่ 1 มีนาคม 2562 ทั้งนี้ น้ํามันปาล์มดิบที่เสนอขายให้แก่ กฟผ. ทั้ง 160,000 ตัน จะถูกดูดซับออกจากระบบ ไม่นํามาหมุนเวียนจําหน่ายในระบบการค้าปกติ ดังนั้น หลังวันที่ 1 มีนาคม 2562 จะมีสต็อกน้ํามันปาล์มดิบคงเหลือในระบบไม่เกิน 215,000 ตัน ซึ่งเป็นระดับสมดุลที่จะช่วยรักษาเสถียรภาพราคาผลปาล์มน้ํามันและน้ํามันปาล์ม และช่วยยกระดับราคาผลปาล์มน้ํามันให้แก่เกษตรกรชาวสวนปาล์มได้ตามเป้าประสงค์ของรัฐบาล
สําหรับข้อกังวลต่อกระแสข่าวการลักลอบนําเข้าน้ํามันปาล์ม เพื่อให้เกษตรกรชาวสวนปาล์มและ       ผู้ที่อยู่ในอุตสาหกรรมปาล์มน้ํามันและน้ํามันปาล์ม มีความมั่นใจว่าจะไม่มีการลักลอบนําน้ํามันปาล์มเข้ามาสร้างปัญหากระทบต่ออุปสงค์อุปทานในประเทศ กระทรวงพาณิชย์จะส่งหน่วยเคลื่อนที่เร็วออกตรวจสต็อกน้ํามันปาล์มดิบในแหล่งผลิตสําคัญเป็นกรณีพิเศษอย่างเข้มงวดทุกสัปดาห์ โดยเริ่มตั้งแต่วันที่ 1 มีนาคม 2562 เป็นต้นไป และจะประสานหน่วยงานที่เกี่ยวข้องสกัดกั้นการลักลอบนําเข้าน้ํามันปาล์มทุกรูปแบบ
รัฐมนตรีช่วยว่าการกระทรวงพาณิชย์ กล่าวเพิ่มเติมว่า ท่ามกลางความผันผวนของอุปสงค์อุปทานและราคาน้ํามันปาล์มในตลาดโลก กระทรวงพาณิชย์เชื่อมั่นว่ามาตรการปรับสมดุลน้ํามันปาล์มในประเทศ โดยใช้น้ํามันปาล์มดิบส่วนเกินผลิตกระแสไฟฟ้า จะช่วยดูดซับน้ํามันปาล์มดิบในระบบและช่วยยกระดับราคาผลปาล์มน้ํามันให้แก่เกษตรกรชาวสวนปาล์มได้ สําหรับมาตรการป้องปรามการลักลอบนําเข้า จะช่วยสกัดปัญหาจากภายนอกไม่ให้กระทบต่ออุตสาหกรรมปาล์มน้ํามันและน้ํามันปาล์มในประเทศ พร้อมกันนี้ ขอเชิญชวนผู้ประกอบการที่สนใจเข้าร่วมมาตรการปรับสมดุลน้ํามันปาล์มในประเทศเพื่อช่วยยกระดับราคาให้เกษตรกรชาวสวนปาล์ม รีบยื่นใบสมัครเพื่อจําหน่ายน้ํามันปาล์มดิบให้แก่ กฟผ. ได้ที่สํานักงานพาณิชย์จังหวัดที่เป็นที่ตั้งของสํานักงานใหญ่ หรือโรงงานหรือคลังเก็บน้ํามันปาล์มดิบ ภายในวันศุกร์ที่ 1 มีนาคม 2562 นี้